**КУЌЕН РЕД**

*на Општинско Основно Училиште „Добре Јованоски“ Прилеп*

Učenici, djelatnici Škole te druge osobe mogu boraviti u prostoru Škole samo tijekom

1. Наставниците треба да бидат на своите работни места најдоцна половина час пред почеток на наставата
2. Учениците се должни да доаѓаат на училиште 15 минути пред почетокот на смената во училиштето.
3. Наставата во училиштето се изведува на македонски јазик и кирилично писмо. Наставата е поделена во паралелки во две смени и тоа првата смена започнува во 7.15 часот, а втората смена започнува во 13.00 часот.
4. Учениците и вработените можат да останат во училишните простории само за време на наставата, освен во случаи на организирани активности, како и во други случаи за кои одлучува директорот на училиштето.
5. Дежурните наставници треба да доаѓаат најмалку 30 минути пред почеток на настава, заради пречекување на учениците и запазување на редот, дисциплината и инвентарот во училиштето.
6. Учениците имаат право на одмор помеѓу часовите, мал одмор трае 5 минути, а голем одмор помеѓу вториот и третиот час 20 минути. За време на мал одмор учениците смеат да ја напуштаат училницата само поради физиолошка потреба, а за време на големите одмори може да останат во училишниот двор, доколку дозволуваат временските услови.
7. За време на работни-ненаставни денови еден дежурен ученик останува во училница, по еден дежурен ученик од секоја паралелка одржува ред на ниво на училиште, по ходниците, холот и во училишниот двор, со пријавување на непочитување на куќниот ред од страна на учениците до дежурните наставници.
8. Сите странки, родители и други посетители, при влез во холот на училиштето се пресретнуваат од лицето од Агенцијата за обезбедување која го обезбедува објектот со физичко присуство, дежурен наставник или служител и се упатуваат во нивна придружба до службата во училиштето каде што странките имаат потреба.

1. Прием на родители се врши секој работен ден од 08.00 часот до 17.00 часот во стручната служба на училиштето, административната служба и Директорот на училиштето. Додека пак родителите можат да извршат средба со наставниците за време на нивните слободни часови или за време на големиот одмор во смената кога наставникот е на работа.
2. Учениците треба редовно да ја следат наставата и проектните активности во училиштето. Како свое да го чуваат и одржуваат она што е во него, да го почитуваат редот и мирот во училиштето, да изразуваат почитување и меѓусебна соработка со другите ученици и вработените во училиштето. Да се стремат кон свое лично самоусовршување напредувајќи во учењето и изградувајќи се во морални и хумани личности. Грижата за општата и личната хигиена да бидат навика на секој ученик, а исто така и соодветноста во облекувањето да одговара на нивната возраст.
3. Наставниците да не ослободуваат ученици од час за неоправдани потреби. Отсутните ученици редовно да се запишуваат, а за неоправданото отсуствување од наставата следат изрекувања на педагошки мерки согласно Законот за основно образование. Наставниците да одат навреме на часовите и да не ги напуштаат часовите пред нивното завршување. Нема исклучување на ученици од часот поради недисциплина, ученик кој е недисциплиниран на час заедно со претседателот на одделението ќе ја посети стручната служба во училиштето, и по разговорот ќе се врати на час.
4. Дежурните наставници се одговорни за реонот каде се определени и сите забелешки во однос на дисциплината, редот и хигиената усно ги доставуваат до директорот на училиштето и стручната служба во училиштето.
5. На учениците не им се дозволува влез во наставничката канцеларија освен во посебни случаи.
6. Употребата на мобилни телефони од страна на учениците се забранува за време на целиот наставен ден.
7. Внесување во училиштето и во училишниот двор на алхохол, цигари, дрога, оружје, пиротехнички средства и други опасни материи најстрого се забранува. Исто така на учениците им се забранува внесување на храна и пијалоци во училишната зграда.
8. Најстрого им се забранува на учениците пушење на цигари и електронски цигари во сите простории во училиштето како и во училишниот двор.
9. Согласно Законот за основно образование (Сл. Весник на РСМ бр. 161/2019 и 229/2020) за непочитување на одредбите од овој Куќен ред за учениците ќе бидат изречени соодветни педагошки мерки.
10. Овој куќен ред ќе биде истакнат на видни места во училиштето и тоа на Огласната табла во влезот на училиштето и во канцеларијата на наставниците.

|  |  |  |
| --- | --- | --- |
| **Дел. бр.** 02-261/2 |  | **ВД Директор:** |
| 15.06.2022 година | **м.п.** | Панде Николоска |
| Прилеп |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |